Gare Montparnasse

Gare Montparnasse ​[ɡaʁ mɔ̃paʁnas], oficiale Paris-Montparnasse (france gare de Paris-Montparnasse [ɡaʁ də paʁi mɔ̃paʁnas]) estas unu el la sep grandaj stacidomoj de Parizo de SNCF, situanta inter la 14-a kaj 15-a arondismentoj, en la suda parto de Parizo. Ĝi estas la kvara stacidomo de Parizo laŭ la trafiko: proksimume 50 milionoj da vojaĝantoj ĉiujare. Ĝi situas ĉe kilometra punkto (PK) 000,400 de la linio Paris-Montparnasse - Brest (420000). La stacidomo, kiu enhavas 28 fintrakajn vojojn, estas la kapostacio de longdistancaj trajnoj (interalie TGV), kiuj aliras la okcidentajn regionojn ĉe la Atlantika Oceano kaj la Manika Markolo, kaj ankaŭ de antaŭurbaj trajnoj irantaj al Versailles, Dreux, Rambouillet kaj Mantes-la-Jolie tra Meudon. La stacidomo Montparnasse estas la sola granda pariza stacidomo, kiu estis rekonstruita dum la 20-a jarcento. La nova stacio estis konstruita kadre de grandaj laborkonstruoj, kiuj inkluzivis la turon Montparnasse. Trajnaj linioj La rapidaj trajnoj forirantaj de Paris-Montparnasse iras al: Normandio (Granville) Bretonio (Rennes, Saint-Malo, Brest, Lorient, Quimper) Luarlandoj (Le Mans, Laval, Nantes, Angers, La Roche-sur-Yon, Les Sables-d'Olonne, Saint-Nazaire, Le Croisic) Centro-Valo de Luaro (Tours) Puatuo-Ĉarentoj (Poitiers, Futuroscope, Châtellerault, Surgères, Niort, La Rochelle, Angoulême) Akvitanio (Bordeaux-Saint-Jean, Arcachon, Libourne, Agen, Dax, Bayonne, Biarritz, Saint-Jean-de-Luz - Ciboure, Hendaye, Orthez kaj Pau) Sudo-Pireneoj (Toulouse, Montauban, Lourdes, Tarbes) Hispanio (Irún) Ankaŭ regionaj trajnoj (TER) iras de tiu stacidomo al la regiono Centro-Valo de Luaro (reto TER Centro-Valo de Luaro). Paris-Montparnasse estas ankaŭ la deirpunkto de okcident-francilia parto de la reto Transilien: Transilien N. Interkonektoj Montparnasse - Bienvenüe M06 M13 (proksime) / M04 M12 (fore) RATP 28 39 58 91 92 94 95 96 Le Bus Direct 1 4 N01 N02 N12 N13 N61 N62 N63 N66 N145 Vidu ankaŭ Paris-Vaugirard (stacidomo) Linio Paris-Montparnasse - Brest Transilien Transilien N Stacidomoj de Transilien Eksteraj ligiloj Gare Montparnasse ĉe "SNCF" Gare Montparnasse en la oficiala retejo Transilien de SNCF (france) Gare Montparnasse en la oficiala retejo TER de SNCF (france) Gare Paris Montparnasse | Igares.com